CELEX: 32022R0486
Language: el
Date: 2022-01-21 00:00:00
Title: Κατ’ εξουσιοδότηση κανονισμός (ΕΕ) 2022/486 της Επιτροπής της 21ης Ιανουαρίου 2022 για την τροποποίηση των παραρτημάτων I και III του κατ’ εξουσιοδότηση κανονισμού (ΕΕ) αριθ. 906/2014 για τη συμπλήρωση του κανονισμού (EE) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά τους τρόπους υπολογισμού των δαπανών για τη δημόσια παρέμβαση

28.3.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 100/1
               
            
         ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2022/486 ΤΗΣ ΕΠΙΤΡΟΠΗΣ
         της 21ης Ιανουαρίου 2022
         για την τροποποίηση των παραρτημάτων I και III του κατ’ εξουσιοδότηση κανονισμού (ΕΕ) αριθ. 906/2014 για τη συμπλήρωση του κανονισμού (EE) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά τους τρόπους υπολογισμού των δαπανών για τη δημόσια παρέμβαση
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (1), και ιδίως το άρθρο 20 παράγραφοι 2 και 3,
         Εκτιμώντας τα ακόλουθα:
         
                     (1)
                  
                  
                     Ο κατ’ εξουσιοδότηση κανονισμός (ΕΕ) αριθ. 906/2014 της Επιτροπής (2) θεσπίζει λεπτομερείς κανόνες που εφαρμόζονται στις δαπάνες για τη δημόσια παρέμβαση στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ). Οι διατάξεις του εν λόγω κανονισμού πρέπει να προσαρμοστούν ώστε να ληφθεί υπόψη ότι η δημόσια παρέμβαση χρησιμοποιείται μόνο περιστασιακά.
                  
               
                     (2)
                  
                  
                     Το παράρτημα I μέρος I του κατ’ εξουσιοδότηση κανονισμού (ΕΕ) αριθ. 906/2014 ορίζει τα εφαρμοστέα επιτόκια για τη χρηματοδότηση των δαπανών για τη δημόσια παρέμβαση στο πλαίσιο του ΕΓΤΕ.
                  
               
                     (3)
                  
                  
                     Για τον προσδιορισμό των εν λόγω επιτοκίων, τα κράτη μέλη κοινοποιούν στην Επιτροπή το μέσο επιτόκιο με το οποίο επιβαρύνθηκαν πραγματικά στη διάρκεια μιας περιόδου αναφοράς. Εάν ένα κράτος μέλος δεν επιβαρύνθηκε με δαπάνες για τόκους, διότι δεν διέθετε γεωργικά προϊόντα σε δημόσια αποθεματοποίηση, η Επιτροπή καθορίζει το επιτόκιο αναφοράς με βάση τον μέσο όρο των επιτοκίων αναφοράς. Για τα κράτη μέλη που χρησιμοποιούν το ευρώ, το επιτόκιο αναφοράς είναι το διατραπεζικό επιτόκιο δανεισμού σε ευρώ (EURIBOR). Για τα κράτη μέλη των οποίων το νόμισμα δεν είναι το ευρώ, το επιτόκιο αναφοράς είναι το διατραπεζικό επιτόκιο δανεισμού (IBOR).
                  
               
                     (4)
                  
                  
                     Δεδομένου του μειούμενου αριθμού των συναλλαγών στις οποίες βασίζεται το EURIBOR, το βραχυπρόθεσμο επιτόκιο του ευρώ (€STR) θα πρέπει να παρέχεται ως εφεδρικό επιτόκιο για τις περιπτώσεις στις οποίες το EURIBOR δεν είναι διαθέσιμο. Για τα κράτη μέλη των οποίων το νόμισμα δεν είναι το ευρώ, θα πρέπει επίσης να προβλέπεται η δυνατότητα χρήσης της εφεδρικού επιτοκίου που αντικαθιστά το εθνικό IBOR.
                  
               
                     (5)
                  
                  
                     Επί του παρόντος, σύμφωνα με τους κανόνες που ορίζονται στο παράρτημα Ι μέρος I του κατ’ εξουσιοδότηση κανονισμού (ΕΕ) αριθ. 906/2014, η Επιτροπή εκδίδει, για κάθε λογιστική χρήση, εκτελεστικό κανονισμό για τον καθορισμό του επιτοκίου, ακόμη και αν δεν υφίσταται μεταβολή του επιτοκίου ούτε υπάρχουν προϊόντα σε δημόσια αποθεματοποίηση. Για λόγους απλούστευσης και αποδοτικής χρήσης των πόρων, είναι σκόπιμο να προβλεφθεί ότι ο εκτελεστικός κανονισμός της Επιτροπής για τον καθορισμό του επιτοκίου παραμένει σε ισχύ μέχρι την κατάργησή του. Ως εκ τούτου, η Επιτροπή θα πρέπει να επικαιροποιεί το επιτόκιο μόνο σε περίπτωση δημόσιας παρέμβασης αποθεματοποίησης ή σε περίπτωση αγοράς από παρέμβαση.
                  
               
                     (6)
                  
                  
                     Το παράρτημα III μέρος I σημείο 4 του κατ’ εξουσιοδότηση κανονισμού (ΕΕ) αριθ. 906/2014 θεσπίζει τους κανόνες για τον καθορισμό των εφαρμοστέων κατ’ αποκοπή ποσών για την Ένωση όταν για δεδομένο προϊόν ο αριθμός των κρατών μελών που προβαίνουν σε δημόσια αποθεματοποίηση είναι κατώτερος των τεσσάρων. Ωστόσο, ενδέχεται για δεδομένο προϊόν περισσότερα από τέσσερα κράτη μέλη να προβαίνουν σε δημόσια αποθεματοποίηση, αλλά λιγότερα από τέσσερα κράτη μέλη να κοινοποιούν τις καταγεγραμμένες δαπάνες τους. Για να αποφευχθεί η ανασφάλεια δικαίου κατά τον καθορισμό των εφαρμοστέων κατ’ αποκοπή ποσών, θα πρέπει να προστεθεί διάταξη για τις περιπτώσεις στις οποίες λιγότερα από τέσσερα κράτη μέλη κοινοποιούν τις καταγεγραμμένες δαπάνες τους.
                  
               
                     (7)
                  
                  
                     Το παράρτημα III μέρος II σημείο 3 του κατ’ εξουσιοδότηση κανονισμού (ΕΕ) αριθ. 906/2014 προβλέπει ότι η Επιτροπή δύναται να διατηρήσει τα ήδη καθορισθέντα για ορισμένο προϊόν κατ’ αποκοπή ποσά, εάν δεν υπήρξε ή δεν πρόκειται να υπάρξει δημόσια αποθεματοποίηση εντός της τρέχουσας λογιστικής χρήσης. Για λόγους απλούστευσης και αποδοτικής χρήσης των πόρων, τα εφαρμοστέα κατ’ αποκοπή ποσά δεν θα πρέπει να καθορίζονται συστηματικά κάθε χρόνο. Αντ’ αυτού, η εκτελεστική απόφαση της Επιτροπής για τον καθορισμό των εν λόγω κατ’ αποκοπή ποσών θα πρέπει να εξακολουθήσει να ισχύει μέχρι την κατάργησή της.
                  
               
                     (8)
                  
                  
                     Επομένως, τα παραρτήματα I και III του κατ’ εξουσιοδότηση κανονισμού (ΕΕ) αριθ. 906/2014 θα πρέπει να τροποποιηθούν αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τα παραρτήματα I και III του κατ’ εξουσιοδότηση κανονισμού (ΕΕ) αριθ. 906/2014 τροποποιούνται ως εξής:
            
                        1)
                     
                     
                        Το παράρτημα I μέρος I τροποποιείται ως εξής:
                        
                                    α)
                                 
                                 
                                    το σημείο 1 αντικαθίσταται από το ακόλουθο κείμενο:
                                    
                                                «Για
                                             
                                             
                                                τον υπολογισμό των χρηματοοικονομικών εξόδων, με τα οποία επιβαρύνεται το ΕΓΤΕ για τα κεφάλαια που διέθεσαν τα κράτη μέλη στο πλαίσιο της αγοράς προϊόντων στην παρέμβαση, καθορίζεται από την Επιτροπή ενιαίο επιτόκιο για την Ένωση σύμφωνα με το άρθρο 20 παράγραφος 4 του κανονισμού (ΕΕ) αριθ. 1306/2013. Αυτό το ενιαίο επιτόκιο αντιστοιχεί στον μέσο όρο των προθεσμιακών επιτοκίων EURIBOR, 3 και 12 μηνών, που καταγράφηκαν κατά τη διάρκεια περιόδου αναφοράς 6 μηνών η οποία πρόκειται καθοριστεί από την Επιτροπή, με αντίστοιχη στάθμισή τους κατά ένα τρίτο και κατά δύο τρίτα. Εάν το EURIBOR δεν είναι διαθέσιμο, χρησιμοποιείται ο μέσος όρος του βραχυπρόθεσμου επιτοκίου του ευρώ (€STR), που καταγράφηκε κατά τη διάρκεια της εν λόγω περιόδου αναφοράς 6 μηνών.»·
                                             
                                          
                              
                                    β)
                                 
                                 
                                    το σημείο 2 τροποποιείται ως εξής:
                                    
                                                i)
                                             
                                             
                                                το πρώτο εδάφιο αντικαθίσταται από το ακόλουθο κείμενο:
                                                «Για τον προσδιορισμό των εφαρμοστέων επιτοκίων, τα κράτη μέλη κοινοποιούν στην Επιτροπή, μετά από αίτησή της, το μέσο επιτόκιο με το οποίο επιβαρύνθηκαν πραγματικά στη διάρκεια της περιόδου αναφοράς που αναφέρεται στο σημείο 1, το αργότερο εντός της προθεσμίας που αναφέρεται στην εν λόγω αίτηση. Η κοινοποίηση πραγματοποιείται με χρήση του εντύπου που διατίθεται στα κράτη μέλη από την Επιτροπή.»·
                                             
                                          
                                                ii)
                                             
                                             
                                                στο τρίτο εδάφιο, τα στοιχεία α) και β) αντικαθίστανται από τα ακόλουθα:
                                                
                                                            «α)
                                                         
                                                         
                                                            για τα κράτη μέλη των οποίων το νόμισμα είναι το ευρώ, το EURIBOR τριμήνου ή, εάν το EURIBOR δεν είναι διαθέσιμο, το €STR·
                                                         
                                                      
                                                            β)
                                                         
                                                         
                                                            για τα κράτη μέλη των οποίων το νόμισμα δεν είναι το ευρώ, το IBOR τριμήνου που ισχύει σε καθένα από τα εν λόγω κράτη μέλη ή, εάν το IBOR δεν είναι διαθέσιμο στο οικείο κράτος μέλος, το επιτόκιο που αντικαθιστά το IBOR.»·
                                                         
                                                      
                                          
                              
                                    γ)
                                 
                                 
                                    στο σημείο 3, το δεύτερο εδάφιο αντικαθίσταται από το ακόλουθο κείμενο:
                                    «Τα επιτόκια τα οποία καθορίζονται από τον εκτελεστικό κανονισμό της Επιτροπής που εκδίδεται βάσει του άρθρου 20 παράγραφος 4 του κανονισμού (ΕΕ) αριθ. 1306/2013 στρογγυλοποιούνται στο πρώτο δεκαδικό ψηφίο.»·
                                 
                              
                                    δ)
                                 
                                 
                                    προστίθεται το ακόλουθο σημείο 4:
                                    
                                                «4.
                                             
                                             
                                                Ο εκτελεστικός κανονισμός της Επιτροπής για τον καθορισμό του επιτοκίου που αναφέρεται στο σημείο 3 δεύτερο εδάφιο εξακολουθεί να εφαρμόζεται έως ότου καταργηθεί με νέο εκτελεστικό κανονισμό της Επιτροπής για τον καθορισμό νέου επιτοκίου.»·
                                             
                                          
                              
                  
                        2)
                     
                     
                        Το παράρτημα III τροποποιείται ως εξής:
                        
                                    α)
                                 
                                 
                                    στο μέρος I, το σημείο 4 αντικαθίσταται από το ακόλουθο κείμενο:
                                    
                                                «4.
                                             
                                             
                                                Εάν για δεδομένο προϊόν ο αριθμός των κρατών μελών που προβαίνουν σε δημόσια αποθεματοποίηση ή κοινοποιούν δαπάνες για υλική ενέργεια που αφορά προϊόν που αναφέρεται στο παράρτημα ΙΙ είναι κατώτερος των τεσσάρων, τα κατ’ αποκοπή ποσά για το προϊόν αυτό προσδιορίζονται με βάση τις διαπιστωθείσες στα ενδιαφερόμενα κράτη μέλη δαπάνες. Ωστόσο, το τελικό κατ’ αποκοπή ποσό για το εν λόγω προϊόν δεν μπορεί να διαφέρει από το ποσό που καθορίστηκε προηγουμένως κατά περισσότερο από 2 %.»·
                                             
                                          
                              
                                    β)
                                 
                                 
                                    στο μέρος II, το σημείο 3 αντικαθίσταται από το ακόλουθο κείμενο:
                                    
                                                «3.
                                             
                                             
                                                Εάν δεν υπάρχει δημόσια αποθεματοποίηση κατά την οικεία λογιστική χρήση, η εκτελεστική απόφαση της Επιτροπής που καθορίζει τα κατ’ αποκοπή ποσά εξακολουθεί να ισχύει έως ότου καταργηθεί με νέα εκτελεστική απόφαση της Επιτροπής για τον καθορισμό νέων κατ’ αποκοπή ποσών.».
                                             
                                          
                              
                  
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 21 Ιανουαρίου 2022.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 347 της 20.12.2013, σ. 549.
         
            (2)  Κατ’ εξουσιοδότηση κανονισμός (ΕΕ) αριθ. 906/2014 της Επιτροπής, της 11ης Μαρτίου 2014, για τη συμπλήρωση του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά τις δαπάνες για τη δημόσια παρέμβαση (ΕΕ L 255 της 28.8.2014, σ. 1).